Ego Odo, dux Burgundię, notum facio presentibus et futuris quod Symon, dominus de Rochefort, et homines ejus de Essaroy quittaverunt penitus fratribus Longivadi usagium et totum jus quod reclamabant in nemoribus de Erces. Recognoverunt etiam in plena parrochia quod nullum jus ibi habebat, et quod dictus miles et homines sui injuste extirpaverunt nemora predictorum fratrum; singuli eorum de quibus constitit quod eos dampnificassent in extirpatione nemoris pro recognitione forisfacti et emenda fratribus Longivadi duos denarios reddiderunt. Sciendum est quod predictus Symon approbavit cartam illam in qua continetur quod per inquisitionem domini Symonis de Brecons, avi sui, homines de Essaroy abrenunciaverunt quod petebant in nemoribus de Erces, salvis tamen conditionibus appositis in carta illa de eo scilicet si qui dampnum fecerit in pasturis vel nemoribus aliorum. Hec omnia laudavit uxor ejus Beatrix. Habebat duos filios qui nundum habebant etatem laudaudi, Hugo scilicet et Symon. Quod ut ratum permaneat presentem cartam sigilli mei munimine roboravi. Actum anno Domini M°CC° sexto decimo.